Борис Младенов-Young
Най-хубавото време на деня…

chitanka.info

Най-хубавото време на деня

прекарвам вътре, в болничната стая;

пред микроскопа с часове седя,

диагностични ребуси гадая.

С упорството на частен детектив,

изследвам костномозъчните клетки,

разнищвам всеки случай костелив,

с успех поставям диагнози редки.

А вън кипи живот честит, благат,

със здрави хора, нямащи идея,

каква борба се води вътре в нея!

Зареян в моя тайнствен микросвят

в усилен труд година след година

без слънце, в мрак животът ми премина.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.